धर्मराज युधिष्ठिर अपने पुरोहित धौम्य से कहने लगे- ‘भगवन्! वेदों के बड़े-बड़े पारदर्शी ब्राह्मण मेरे साथ-साथ वन में चल रहे हैं। उनके पालन-पोषण की मुझ में इस समय सामथ्र्य नहीं है, इससे मैं दुःखी हूँ।’ पुरोहित धौम्य ने कहा- ‘सूर्य की कृपा से अन्न उत्पन्न होता है। सूर्य ही समस्त प्राणियों की रक्षा करते हैं। वही सबके पिता हैं। इसलिए तुम भगवान सूर्य की आराधना इन 108 नामों से करो- सूर्य, अर्यमा, भग, त्वष्टा, पूषा, अर्क, सविता, रवि, गभस्तिमान्, अज, काल, मृत्यु, धाता, प्रभाकर, पृथ्वी-जल-तेज-वायु-आकाश स्वरूप, सोम, बृहस्पति, शुक्र, बुध, मंगल, इन्द्र, विवस्वान्, दीप्तांशु, शुचि, सौरि, शनैश्चर, ब्रह्मा, विष्णु, रुद्र, स्कन्द, यम, वैद्युत, अग्नि, जाठरअग्नि, ऐन्धन अग्नि, तेजस्पति, धर्मध्वज, वेदकर्ता, वेदांग, वेदवाहन, सत्य, त्रेता, द्वापर, कलि, कला, काष्ठा, मुहूर्त, क्षपा, याम, क्षण, संवत्सरकर, अश्वत्थ, कालचक्र, विभावसु, शाश्वत पुरुष, योगी, व्यक्त, अव्यक्त, सनातन कालाध्यक्ष, प्रजाध्यक्ष, विश्वकर्मा, तमोनुद, वरूण, सागर, अंश, जीमूत, जीवन, अरिहा, भूताश्रेय, भूतपति, सर्वलोकनमस्कृत, स्रष्टा, संवर्तक वह्नि, सर्वादि, अलोलुप, अनन्त, कपिल, भानु, कामद, सर्वतोमुख, शय, विशाल, वरद, सर्वधातुनिषेचिता, मन, सुपर्ण, भूतादि, शीघ्रग, प्राणधारक, धन्वन्तरि, धूमकेतु, आदिदेव, अदितिपुत्र, द्वादशात्मा, अरविन्दाक्ष, माता-पिता-पितामह स्वरूप, स्वर्गद्वार, प्रजाद्वार, मोक्षद्वार, त्रिविष्टप, देहकर्ता, प्रशान्तात्मा, विश्वात्मा, विश्वतोमुख, चराचरात्मा, सूक्ष्मात्मा, मैत्रेय और करूणान्वित। धर्मराजा, अमित, तेजस्वी एवं कीर्तन करने योग्य भगवान सूर्य के ये 108 नाम हैं। स्वयं ब्रह्माजी ने इनका वर्णन किया है।